 Serikali imepiga marufu mashabiki wa timu ya JKT Tanzania FC kuingia uwanjani kwa mechi zote zilizobaki kwenye uwanja wa nyumbani wa Jamhuri mkoani Dodoma. Uamuzi huo ni kutokana na timu hiyo kukiuka mwongozo wa afya michezoni wakati wa mchezo kati ya timu hiyo na Young African ya Dar es Salaam. Taarifa hiyo imetolewa leo kwa vyombo vya habari na Kaimu Mkuu wa kitengo cha mawasiliano serikalini, Lorietha Lawrence. “Serikali imezuia timu ya JKT Tanzania FC kucheza na mashabiki kwa mechi zote zilizosalia kwenye uwanja wake wa nyumbani wa Jamhuri, Dodoma kutokana na  kukiuka kwa mwongozo wa afya michezoni wakati wa mchezo kati yabtimu hiyo na Young Africans ya Dar es Salaam,” taarifa hiyo ilieleza. “Katika mchezo huo na 288 uliochezwa Jana junatano Juni 17, 2020 mashabiki walijazana uwanjani na kukaa bila kuzingatia kanuni ya 2.0.2 (iii) inayosisitiza kuachiana mita moja,”     